## Uredba o privremenoj odgodi vraćanja dijela kredita odobrenih iz primarne emisije pravnim osobama koje su pretrpjele štetu od ratnih razaranja

### NN 58/1991 (7.11.1991.), Uredba o privremenoj odgodi vraćanja dijela kredita odobrenih iz primarne emisije pravnim osobama koje su pretrpjele štetu od ratnih razaranja

# VLADA REPUBLIKE HRVATSKE

Na temelju članka 5. Zakona o preuzimanju saveznih zakona iz oblasti
financija koji se u Republici Hrvatskoj primjenjuju kao republički zakoni
("Narodne novine", br. 53/91), Vlada Republike Hrvatske na sjednici
održanoj 31. listopada 1991. donijela je

## UREDBU

### o privremenoj odgodi vraćanja dijela kredita odobrenih iz primarne emisije pravnim osobama koje su pretrpjele štetu od ratnih razaranja

Članak 1.

Ovom se uredbom utvrđuju uvjeti i način privremene odgode vraćanja dijela
kredita što su ih banke odobrile pravnim osobama sa sjedištem na teritoriju
Republike Hrvatske (u daljnjem tekstu: krajnji korisnici) iz primarne amisije,
i to za slijedeće namjene: poljoprivrednu proizvodnju, zalihe i rezerve
osnovnih poljoprivrednih proizvoda, tov stoke, izvoz roba i usluga, uključujući
proizvodnju i pripremu robe za izvoz i za pripremu turističke sezone (u
nastavku teksta: krediti), zbog šteta uzrokovanih posljedicama ratnih djelovanja
na teritoriju Republike Hrvatske koja su zahvaćena ratom u 1991. godini.

Članak 2.

Banke iz članka 1. ove uredbe odgodit će vraćanje dijela kredita iz
primarne emisije krajnjim korisnicima kredita koji su se preko tih banaka
koristili kreditima za namjene iz članka 1. ove uredbe, a čija je imovina
privremeno zauzeta, oštećena ili uništena, ili su prinosi odnosno proizvodnja
umanjeni u odnosu na stvarni opseg proizvodnje zbog šteta nastalih ratnim
razaranjima na teritoriju Republike Hrvatske u l991. godini. Banke iz članka
1. ove uredbe privremeno će odgoditi vraćanje dijela kredita iz primarne
emisije krajnjim korisnicima kredita do visine nastalih šteta., a najviše
do knjigovodstvenog stanja tih kredita na dan 30. rujna 1991. godine.

Članak 3.

Narodna banka Hrvatske privremeno će odgoditi vraćanje kredita bankama
u visini iz članka 2. ove uredbe, uz uvjet da su banke prethodno krajnjim
korisnicima tih kredita odgodile vračanje kredita iz primarne emisije u
skladu s ovom uredbom.

Članak 4.

Kredite iz članka 2. ove uredbe banke će privremeno odgoditi na temelju
zahtjeva krajnjih korisnika tih kredita. Banka utvrđuje pojedinačno za
svakog korisnika kredita opravdanost zahtjeva i iznos kredita po namjenama
koji se, u smislu ove uredbe, privremeno odgađaju Krajnji korisnici kredita
podnose bankama zahtjev iz slavka 1. ovog članka u roku od 30 dana od dana
stupanja na snagu ove uredbe, uz koji se prilaže i potvrda o visini štete
općinske komisije za popis i procjenu ratne štete, koja je verificirana
od Republičke komisije za popis i procjenu ratne štete. Ako korisnik kredita
uslijed ratnih djelovanja nije u mogućnosti podnijeti zahtjev ili je samovoljno
prekinuo odnose s bankom iz članka 1. ove uredbe, banka može u ime krajnjeg
korisnika podnijeti zahtjev Narodnoj banci Hrvatske za odgodu vraćanja
kredita iz primarne emisije. Odgoda iz stavka 4. ovog članka odnosi se
i na korisnika kredita koji ne vodi svoja sredstva na žiro-računu Službe
društvenog knjigovodstva Hrvatske i u depozitu banaka, odnosno na korisnika
kredita čija je imovina opljačkana ili je privremeno zauzeta, tako da se
ne može koristiti, ili je korisniku kredita onemogućeno njezino korištenje
zbog blokiranih komunikacija ili na drugi način, ili nije u mogućnosti
obaviti žetvu. uskladištenje ili dovoz roba do prerađivačkih postrojenja.

Članak 5.

Banke iz članka 1. ove uredbe dužne su, pri podnošenju zahtjeva za privremenu
odgodu vraćanja kredita iz članka 2. ove uredbe, Narodnoj banci Hrvatske
podnijeti ugovore sklopljene o odgodi vraćanja kredita korištenih tijekom
1991. godine s krajnjim korisnicima kredita za namjene iz članka 2. ove
uredbe i drugu dokumentaciju iz koje je vidljiva visina štete krajnjeg
korisnika kredita.

Članak 6.

Krediti iz članka 1. ove uredbe privremeno se odgađaju, s time da će
krajnji korisnici kredita vratiti bankama kredite u jednom obroku koji
dospijeva 30. lipnja 1992. godine. Banke će Narodnoj banci Hrvatske vratiti
kredite u roku koji ne može biti duži od 5 dana od proteka roka iz stavka
1. ovog članka uredbe.

Članak 7.

Banke plaćaju kamate Narodnoj banci Hrvatske u visini eskontne stope
Narodne banke. Krajnji korisnici kredita plaćaju bankama kamate u visini
eskontne stope Narodne banke, uvećane za 0,5 postotnih poena na godišnjoj
razini. Kamate iz stavka 1. i 2. ovog članka obračunavaju se mjesečno,
a naplaćuju u roku iz članka 6. ove uredbe.

Članak 8.

Narodna banka Hrvatske, po potrebi, donijet će upute za primjenu ove
uredbe.

Članak 9. Ova uredba stupa na snagu danom objave u "Narodnim novinama".

Klasa:361-07/91-01/03

Urbroj : 5030105-91 -4

Zagreb, 31. listopada 199l.

Potpredsjednik

**dr. Mate Granić, v. r.**

Uredba, NN 58/1991-1564